《送杨简迁国子博士》
宋代·洪迈

杨君解墨绶，去作国子师。
邑人十万户，遮道婴儿啼。
曩岁天旱苦，赤地无余遗。
饥殍千百辈，上山争采薇。
采薇有时尽，讵能救工饥。
慨然顾自任，舍我将告谁。
昧爽出厅事，日暮忘旋归。
大家贮陈粟，出糶不敢迟。
偷儿纷狗鼠，锄治如平时。
一意摩手抚，如子得母慈。
明年麰麦登，比屋无流移。
史牒载循吏，于今亲见之。
我亦受一廛，惜哉轻语离。
桥山未迄役，酌饯疎酒卮。
聊述路人颂，持作送君诗。

作者简介：洪迈（1123——1202），南宋饶州鄱阳（今江西省上饶市鄱阳县）人，字景卢，号容斋，又号野处。洪皓第三子。官至翰林院学士、资政大夫、端明殿学士，副丞相、封魏郡开国公、光禄大夫。卒年八十，谥“文敏”。配张氏，兵部侍郎张渊道女、继配陈氏，均封和国夫人。南宋著名文学家。